उस वक्त मंजुला ने भले ही कुछ काम करने का फैसला ले लिया था लेकिन वो क्या काम करेंगी ये वो नहीं जानती थी इसलिए उन्होने कूड़ा बीनने का काम शुरू किया। इस तरह दिन भर की मेहनत के बाद मंजुला पांच रुपये ही कमा पाती थी। काफी महीनों तक घर की गाड़ी बड़ी मुश्किल से चलाने के बाद एक दिन किसी ने उनको सलाह दी कि वो इलाबेन भट्ट की संस्था सेल्फ एंप्लाइड वीमेंस एसोसिएशन (सेवा) से सम्पर्क करे। जिसके बाद वो इस संगठन की सदस्य बन गई। ये संस्था महिलाओं सशक्तिकरण से जुड़े काम करती है। संस्था में महिलाओं की कई मंडलियां हैं और हर मंडली अलग अलग तरह के कामों को देखती है।